Kui ma neid "skisofreenilise" protsessi kultuurilisi paralleele lähemalt uurima asusin, siis hakkasin ma ühtlasi avastama väga  selgeid sarnasusi peaaegu kõikide ühiskondade rituaalides. Reformijate ja prohvetite ja Messiate visionaarsetes seisundites on silmatorkavaid paralleele. Messiaid leidub ju kõikjal üle maailma! Peaaegu iga kultuur, mis teeb läbi kiirete ja tormiliste muutustega kaasnevaid sügavaid murranguid, tekitab nägijaid ja visionääre, kes näevad vilksamisi uut müüdivormi ning väljendavad selle juhtnööre - lähteideid ja -paradigmasi, mis annavad inimestele uue suunataju. Muidugi peab see eriti paika hõimutasandil - peaaegu  igas maailma paigas. Šamanistlikud visioonid on iseäranis lähedal sellele, mida me "psühhoosi" puhul näeme, koos kõigi nende kujutluspiltidega surmast ja taassünnist, ning maailma hukkumise ja taastekkimise sümbolitega.